Foto: Man in voertuig doodgeskietDie toneel van Woensdag se skietery. Foto: Netcare 911 ŉ Man is dood nadat hy Woensdagmiddag in Amanzimtoti verskeie kere in sy voertuig geskiet is. Volgens Chris Botha, ŉ woordvoerder van Netcare 911, het die skietery in Prospectonweg plaasgevind. “Die rede vir die skietery en wat presies gebeur het, is nog nie bekend nie en word deur die polisie ondersoek,” het Botha gesê. Hy sê die man was reeds dood toe paramedici by die toneel opgedaag het. Verkeer is ontwrig in die gebied terwyl die polisie die toneel ondersoek en opgeruim het. Maroela Media wag vir terugvoer van die KwaZulu-Natalse polisie in verband met die voorval. Lees die opvolgberig hier.